آمریکا مینسوتا ایالتین‌دکی بیر مسجیده، هاوایا اوچورما تهدیدی ایچه‌رن مکتوب گؤندرن آمریکا وطنداشی جورج فیشر، 1 ایل حبس جزاسینا محکوم ائدیلدی.
عدالت ناظیرلیگین‌دن ائدیلن یازیلی آچیقلامادا، فیشرین 2015-جی ایلین سپتامبر آییندا میناپولیس شهرین‌دکی "توفیق ایسلام مرکزی" آدلی مسجیده بیر مکتوب گؤندردیگی و "عبادتخانه‌لرین ایچین‌دکی بوتون گؤچمن‌لرله بیرلیکده هاوایا اوچورماقلا" تهدید ائتدیگی ایفاده ائدیلدی.
شوبهه‌لی‌نین 30 نوامبر 2016داکی محکمه‌یه گوناهینی قبول ائتدیگی خاطیرلادیلان آچیقلامادا، فیشرین حاکم طرفین‌دن 1 ایل حبس و 3 ایل ده یوخلاما‌لی سربست‌لیک جزاسینا محکوم ائدیلدیغی ایفاده ائدیلدی.
ایالت باش ساوچی کؤمکچی وکیلی توم ویلر ایسه دعوایلا باغلی آچیقلاماسیندا؛
"بو جزا، باشقا‌لارینی دینی اینانجلاریندان‌ اؤتورو شدتله تهدید ائدن هر کسه آچیق بیر مساژ خصوصیتی داشیییر." قیمتلندیرمه‌سینی ائتدی.
